cyanic-selkie/wikianc huggingface dataset:
Fleirårig plante
Symbolet for ei fleirårig plante, frå Species Plantarum av Linné, er, som òg er det astronomiske symbolet for planeten Jupiter.
Botorpsströmmen
Botorpsströmmen er ei elv aust i Småland i Kalmar län i Sverige. Ho er 75 km lang.
Bräkneån
Bräkneån er ei elv i Sverige. Ho er 84 km lang.
Konkani
Konkani er eit indoarisk språk som blir tala i og rundt Goa i India. Det er nært i slekt med marathi. Det er offisielt språk i Goa og mindretalsspråk i Karnataka og Kerala. Det har offisiell status i India.
Karst-denudasjon
Karst-denudasjon er kjemiske prosessar som fører til forvitring og danning av karst. Vatn med syrer som karbondioksid (CO2) og humussyrer reagerer kjemisk med ulike mineral i ei bergart og løyser dei opp, slik at dette vert først bort med avrenningsvatnet.
Det kanadiske kvinnelandslaget i fotball
Canada sitt kvinnelandslag i fotball er det kvinnelege landslaget i fotball for Canada. Det representerer landet i internasjonale fotballturneringar, og vert regulert av Canadian Soccer Association. Landslaget spelte sin fyrste internasjonale kamp i 1986 og deltok i sin fyrste store meisterskap i 1991.
Dombås kino
Dombås kino er ein kino på Dombås i Innlandet. Kinoen vart bygd av den tyske okupasjonsmakta under andre verdskrigen. Ei stor mengde tyske soldatar var stasjonert på Dombås under krigen, og kinoen vart bygd som eit velferdstiltak.
Etter krigen stod bygningen tom i nokre år før den vart tatt i bruk som forsamlingshus og kino. Bygningen er relativt uendra, og har høg verneverdi som eksempel på eit kinobygg frå okkupasjonstida.
Dombås kino vart freda av Riksantikvaren i oktober 2015.
Bodträskån
Bodträskån er ei lita elv som munnar ut i Lule älv i Norrbotten i Sverige.
Bård Borgersen
Bård Borgersen er ein norsk tidlegare fotballspelar frå Kristiansand. Midtstopparen vart noregsmeister med Odds Ballklubb i 2000 og spelte ti kampar på det norske landslaget i tida 2001-06.
Bodträskån
Elva spring ut i Jokkmokk kommun og munnar ut ved Bodträskfors, ei lita bygd i Edefors sokn. Fram til 1950-åra var ho ganske viktig. Bygda Bodträskfors husar eit imponerande herskapshus frå 1870.
Bård Borgersen
Klubbspel
Borgersen var opphavleg Start-spelar, men lite speletid gjorde at han melde overgang til Bryne Fotballklubb på nivå to i norsk fotball. Han spelte på Bryne i tida 1992-95, deretter gjekk turen til Odd og seks sesongar i Skiens-klubben. I 1998-sesongen lukkast Odd å rykke opp frå nivå to til eliteserien, og i 2000 vann klubben NM-finalen mot Viking FK med 2-1.
Hausten 2001 valde Borgersen å signere kontrakt med den danske klubben Aalborg, der han spelte i tre sesongar. Våren 2005 reiste Borgersen heim til Kristiansand og Start. I sin comebacksesong for moderklubben var han med på å vinne sølv i eliteserien og vart tildelt Kniksenprisen som årets forsvarsspelar i Noreg. Han la opp etter 2011-sesongen.
Landslagsspel
Borgersen debuterte for Noreg i ein VM-kvalifiseringskamp mot Armenia i Jerevan 6. oktober 2001. Han skåra då to mål, begge etter hjørnespark, i eit oppgjer som Noreg vann med 4-1. Sidan deltok han i ytterlegare ni landskampar i åra fram til mars 2006, dei fleste vennskapskampar, men skåra ikkje fleire mål.
Karren
Karren eller kannelering er oppløysingsfenomen som blir danna på overflata av karstbergarter. Karren er eit av karaktertrekka ved karst som er lettast å kjenne att og er ofte lineære og renneforma, men stundom òg forma som groper eller panner. Grupper av karren vert kalla karrenfelt.
Kjende døme
Karren finst i kalksteinsområde i verda som var dekte av is under den siste istida. Kjende døme finst i Yorkshire Dales i nordlege England, Stora Alvaret på Öland i Sverige, the Burren i County Clare på Irland og i Désert de Platé, i Dei franske Alpane.
Gunnar Hansen Horn
Gunnar Hansen Horn var ein av dei fremste geologane i landet, kjent for då han leia ekspedisjonen som fann leiren etter Andrée si ballongferd på Kvitøya.
Hornn var bergingeniør frå NTH i 1916, studerte ved Royal School of Mines i London fram til 1920, og dreiv oljeleiting for eit engelsk oljeselskap i Trinidad og Venezuela 1920-1923. Med Johan Braastad leitte han i 1925 etter olje i Kaspihavet. I 1928 mottok han ein doktorgrad frå Technische Universität Berlin på ei avhandling om petrografien til Svalbardkolet. Frå 1929 til han døydde var han ved Norges Svalbard- og Ishavsundersøkelser og oppdaga tilfeldigvis leirrestane frå Andrées ballongferd på Bratvaag-ekspedisjonen sommaren 1930 for å annektere Victoriaøya på Frans Josefs land. Som hobby dreiv Hansen Horn karst-topografi over kalksteinsgrottene i Nordland. I 1945 vart han leiar for Noregs naturvernforbund. Han døydde uventa på ein ekspedisjon med skuta «Mari» for å gjenopprette Isfjord radio og dessutan utplassere nye fyrlykter langs vestkysten av Svalbard. Faren hans var arkitekt og overlærer Finn Horn.
Neset Hornodden på Kvitøya er kalla opp etter han.
Karstbergart
Karstbergartar er bergartar som relativt lett vert oppløyste i vatn og dannar karst. Dei to viktigaste karstbergartane er kalkstein (CaCO3) og dolomitt (CaMg(CO3)2). Når vatnet inneheld karbondioksid vert det rekna som surt, og dette løyser opp desse bergartane. Andre karstbergartar er evaporittane gips og steinsalt. Evaporittane er så lettløyselege at dei er relativt sjeldne å sjå på landoverflata.
A New Life av The Marshall Tucker Band
A New Life er det andre studioalbumet til The Marshall Tucker Band. Det vart spelt inn i Macon i Georgia i Capricorn Studios.
Charlie Daniels og Jaimoe frå The Allman Brothers Band var gjestemusikarar på albumet.
Musikkstilen på A New Life vert rekna å vere meir basert på country enn debutplata, men inneheld òg element av blues og jazz. Bandet brukte òg mellotron på «You Ain't Foolin' Me».
Broströmmen
Broströmmen er ei elv i austlege Uppland i Norrtälje kommun i Sverige. Ho er 45 km lang.
Funiculaire de Montmartre
Funiculaire de Montmartre er ei 108 meter lang dobbeltspora kabelbane for persontransport som går opp mot toppen av høgda Montmartre i Paris i Frankrike. Bana vart opna i juli 1900, vart fornya i 1935, og vart i 1991 omgjort til ei automatisk bane, så å seie ein skråheis med to kabinar på kvar sin skjenegang. Høgdeskilnaden er trettiseks meter, og ferda er unnagjort på mindre enn halvtanna minutt. Bana er populær og fraktar ei stor mengd passasjerar i året. Det er RAPT (Régie autonome des transports parisiens), som står for skjenegåande kollektivtrafikk i Parisområdet, som står for drifta av Funiculaire de Montmartre.
Brömsebäck
Brömsebäck er ei lita elv sør i Sverige på grensa mellom landskapa Småland og Blekinge. Før 1658 danna elva grensa mellom Sverige og Danmark. Freden i Brömsebro vart underskriven på ei lita øy i elva.
Ljøtehølet
Ljøtehølet er ei grotte i Ål i Hallingdal i Viken fylke. Hòla er ei såkalla tektonisk grotte og består av ei kring 50 meter djup sprekk. Grotta har oppstått som følgje av forskyvingar i bergmassen rundt.
NM i orientering 2016/langdistanse
Noregsmeisterskapen i orientering 2016 i langdistanse vart avvikla laurdag 22. oktober i Kråkerøy i Fredrikstad i Østfold. Karane tevla i ei 24,5 kilometer lang løype, kvinnene i 16,2 km.
Menn
<br style="clear:both;" />
Kvinner
<br style="clear:both;" />
Monsummanohola
Monsummanohòla eller Grotta Giusti er ei dryppsteinshole i nærleiken av Lucca i Italia. Ho vart oppdaga i 1849. Hòla er 248 meter lang og kring 12 meter brei. Hòla har saltvasssamlingar av vekslande temperatur og blir nytta til kurbad.
Where We All Belong
Where We All Belong er det tredje albumet til The Marshall Tucker Band, utgjeve i november 1974. Det er eit dobbeltalbum der den eine sida er eit studioalbum og den andre eit konsertalbum med lange jammar av bandet og Charlie Daniels som gjestemusikar på fele på «24 Hours at a Time».
Konsertdelen av albumet vart spelt inn i Performing Arts Center i Milwaukee i Wisconsin den 31. juli 1974. Ein trykkfeil i plateomslaget skriv at Toy Caldwell speler sologitar og syng på «Can't You See.» «Can't You See» vart spelt på denne konserten, men kom ikkje ut før på det neste albumet deira, Searchin' for a Rainbow, i 1975. Studiodelen av albumet vart spelt inn i 1974 i Capricorn Studios i Macon i Georgia.
Larshølet
Grotta er kring 3 km lang og 326 meter djup. Ho vart først skildra av geologen Gunnar Horn i 1947, og vart vidare utforska tidleg i 1950-åra. Larshølet var på den tida ei av dei djupaste kjende karstholene i verda. Larshølet er i dag freda og stengt for ålmenta.
Okshola
Okshola er ei grotte i Fauske kommune i Nordland. Ho er det nest lengste samanhengande hòlesystemet i Noreg, etter Tjoarvekrajgge i Sørfold kommune, med ei samla passasjelengd på 9,5 km. Den største djupna i hòla er 300 meter.
Searchin' for a Rainbow
Bandet gjekk her mot ein meir skarpare stil, men brukte framleis element av country og blues, slik dei hadde gjort tidlegare.
Medverkande
Gjestemusikarar:
Salslister
Album Singles
NM i orientering 2017/langdistanse
Noregsmeisterskapen i orientering 2017 i langdistanse vart avvikla laurdag 20. august på Kvamskogen i Hordaland. Karane tevla i ei 21,98 kilometer lang løype, kvinnene i 15,98 km.
Menn
<br style="clear:both;" />
Cristian Rodríguez
Cristian Gabriel Rodríguez Barotti er ein uruguayansk fotballspelar som i 2014 spelar for Atlético Madrid i spansk Primera Division, og på Uruguay sitt landslag. Han vart seriemeister i Uruguay med Peñarol i 2003, i Portugal med Porto i 2009, 2011 og 2012 og i Spania med Atlético Madrid i 2014. i 2011 var han med på å vinna Europaligaen med Porto, og same året var han med i Uruguay sin landslagstropp som vann Copa América.
Fílyro
Fílyro (gresk Φίλυρο) er ein distriktsby i periferieininga Thessaloníki i periferien Sentral-Makedonía i Hellas. Fílyro høyrer til kommunaleininga Khortiátis i kommunen Pyléa-Khortiátis.
Abel Hernández
Abel Mathías Hernández Platero er ein uruguayansk fotballspelar som i 2014 spela for Palermo i den italienske fotballigaen, og på Uruguay sitt landslag. I 2011 var han med i Uruguay sin landslagstropp som vann Copa América.
Otto Freundlich
Otto Freundlich var ein tysk målar og bilethoggar med jødisk slektsbakgrunn. Han var ein av dei første kunstnarane til å dyrka abstrakt kunst.
Liv og virke
Freundlich var fødd i Stolp i Pommern i Det tyske keisarriket (no Słupsk i Polen) og byrja med tannlegestudium før han valde å satsa på kunst. Han drog difor til Paris i 1908 og slo seg ned i Montmartre, der han var nær Picasso, Braque og andre forgrunnsfigurar innan kunsten på den tida.
Han drog tilbake til Tyskland i 1914. Etter første verdskrigen var han politisk aktiv som medlem av Novembergruppa. Han organiserte den første dada-utstillinga i Köln i 1919 saman med Max Ernst og Johannes Theodor Baargeld, og slo seg saman med Abstraction-Création-gruppa i 1925.
Han var hovudsakleg i Frankrike frå 1925 av. Som jødisk og modernistisk kunstnar blei han raskt erklært «entartet» av det nazistiske regimet i Tyskland. Verka hans blei inndregne, og nokre av dei stilte ut til spott og spe. Skulpturen «Der Neue Mensch» («Det nye mennesket») blei fotografert med vidvinkelobjektiv frå ein ufordelaktig vinkel, og pryda plakatane for den store utstillinga i 1937. Skulpturen sjølv forsvann seinare, og ein går ut frå han blei støypt om.
Då andre verdskrigen braut ut, blei Freundlich arrestert og internert av franske styresmakter. Picasso var blant dei som fekk han fri for ei tid. Han blei arrestert igjen i 1943 og send til konsentrasjonsleiren Majdanek, der han blei avretta same dag han kom fram.
Bruatorpsån
Bruatorpsån eller Torsåsån er ei elv i Sverige. Nesten heile nedslagsfeltet ligg i Torsås kommun i Kalmar län.
Azzun
Azzoun eller Azzun (arabisk عزّون) er ein palestinsk by i Qalqilya guvernement nord på Vestbreidda, 9 kilometer vest for Qalqilya og 24 kilometer sør for Tulkarm. I følgje Palestinsk statistisk sentralbyrå hadde Azzoun, i lag med dei nærliggande landsbyane Islah og Izbat al-Tabib, eit folketal på over 8 900 i 2007. Dei fleste innbyggjarane er muslimar, med ein særs liten kristen minoritet.
Historie
Like nord for landsbyen vart seks-sju steintårn utforska i 1873. Det best bevarte hadde seks skifter ståande, og ein del av eit tak. Dei lokale sa dei var eldgamle vintårn.
Då den franske hæren marsjerte inn i Palestina kommandert av Napoleon i februar 1799, møtte han kraftig og uventa motstand frå innbyggjarane i Jabal Nablus kommandert av lokale leiarar. Dei gjekk til åtak på den franske hæren då dei marjserte mot Akko, særleg nær Azzoundalen, og tok del i slaget ved Tal-Tabur.
Før den arabisk-israelske krigen i 1948 hadde byen eit landområde på 23 496 mål. I dag består byen av 9 130 mål der 1 209 mål er utbygde område. Det ligg fire moskear i byen. Dei fleste innbyggjarane arbeider innan jordbruk og dyrehald (40 %) eller handel og handverk (41%), medan 19 % arbeider innan offentleg sektor.
Demografi
I folketeljinga i 1922 hadde Azzun eit folketal på 700, 9 kristne og 691 muslimar.
I 1945 var folketalet i Azzoun, i lag med Nabi Ilyas og Islah, 1 190, alle arabarar, som eigde 23 496 mål land i følgje ei offisiell landmåling. Av dette var 5 494 mål for plantasjar og irrigert land, 1 420 vart nytta for korn, medan 55 mål var utbygd (urbant) land.
José María Giménez
José María Giménez de Vargas er ein uruguayansk fotballspelar som i 2018 spela for Atlético Madrid i spansk Primera Division. Han var med på å bli seriemeister i Spania med Atlético Madrid i 2014.
Rodrigo Muñoz
Rodrigo Martín Muñoz Salomón er ein uruguayansk fotballspelar som i 2014 spela for Libertad i Paraguay. Han vart seriemeister i Uruguay med Nacional i 2009 og 2011. I 2014 vart han tatt med i Uruguay sin tropp til fotball-VM i Brasil.
Karsthòle
Karsthòle, kalksteinshòle eller dryppsteinshòle er ei grotte som er danna ved at dei omkringliggande berglaga har vorte oppløyste i ein prosess kalla speleogenese. I motsetnad til andre holetypar som brenningsholer og tektoniske holer kan karstholene verte særs lange. Det lengste karstholesystemet ein kjenner til er den 628 km lange Mammoth Cave i Kentucky i USA, medan den djupaste er Voronjagrotta i Georgia med ei djupne på 2191 meter.
Harem i Syria
Harem (arabisk حارم) er ein by i Syria i Idlib guvernement. Han ligg 160 meter over havet og har eit innbyggjartal på 21 934 (2004). Harem ligg ved grensa til Tyrkia, 55 km vest for Aleppo.
Historie
Det ligg ei viktig borg i Harem som vart bygd i ein unik militærstil. Bygn ligg langs ruta mellom Antiokia og Aleppo, og har eksistert sidan bysantinsk tid. Borga var opphavleg bysantinsk og vart bygd av Nikeforos, kort tid etter 959, før han så fall til arabarane og så seldsjukk-tyrkarane. I 1097 vart han erobra av krossfararane som heldt byen til 1119, utanom ei kort stund i 1089 då han vart teken av muslimske arabarar.
Han fall til Nur Al Din i 1149, så attende til krossfararane i 1158 og så igjen attende til Nur Al Din i 1164. Då mongolane invaderte på 1200-talet, vart mykje av Harem øydelagd, inkludert borga. Det som er att etter borga er datert attende til kampane mellom muslimane og krossfararane mellom 1164 og 1268. Krossfararborgar vart bygd opp at av sonen til Saladin, Malik Al Zaher Ghazi. Som ein del av den syriske revolusjonen har syriske opprørarar teke kontroll over byen.
Robbie Brightwell
Robert Ian Brightwell  var ein engelsk friidrettsutøvar, fødd i Rawalpindi i dåverande Britisk India. Han vart i 1962 europameister på 400 meter.
Karriere
Brightwell vart femtemann på 200 meter i EM i friidrett 1958. To år seinare sprang han Storbritannia sitt lag i 4 x 400 m stafett inn til femteplass under Sommar-OL i Roma. Sommaren 1962 sette han livsbeste på 400 m med 45,6 sekund. Høgdepunktet kom då han vann 400-meteren ved europameisterskapen 1962 i Beograd, framom vesttyske Manfred Kinder. I stafettløpet over 4 × 400 meter var rollene omsnudd. Der kneip ankermann Kinder fyrsteplassen for Vest-Tyskland, framom Brightwell. Hausten 1964 enda Brightwell på fjerdeplass på 400 meter ved dei olympiske sommarleikane i Tokyo. Han avslutta med å vinne sølv på 4 × 400 m stafett for Storbritannia og sette europarekord på tida 3.01,6, eitt tidels sekund føre Trinidad og Tobago.
Etter sommarleikane gifta han seg med friidrettsutøvaren Ann Packer.
Vaterbord
Vaterbord er ytste planken i eit skipsdekk eller eit bord som ligg over ripbordet i ein open båt.
På eit kravellbygd fartøy ligg vaterbordet ut mot rekkestøttene, og fylgjer fasongen til rekka. Det kan vere ein eller fleire plankar. Vaterbordet er tjukkare enn dekksplankane og må difor ha spygatt så ikkje vatn samlar seg på dekk. Har skipet fleire dekk har desse og vaterbord.
På opne båtar som har vaterbord legg dette mest horisontalt opp på ripbordet. Opp på vaterbordet kan det vere festa eit vertikalt skvettbord.
Knokkelhole
Ei knokkelhòle er ei grotte der det er funne knoklar av nolevande og/eller fossile dyr. I hòler vert knoklar mineraliser raskt, og oppbevaringa er god. Mange karsthòler i Europa inneheld skjelett av istidsdyr, som til dømes hòlebjørn (Ursus spelaeus). Desse hòlene kan innehalde restar etter mange tusen individ. I Noreg er knoklar av ulike dyr mellom anna funne i Vistehola på Jæren og i mange karsthòler i Nord-Noreg. Dei mest kjende og rikhaldige er Sirijordgrotta i Vefsn, Norcemgrotta i Kjøpsvik og Trollkjerka ved Evenes.
Isaac Viciosa
Isaac Viciosa er ein spansk tidlegare mellom- og langdistanseløpar. Han vart europameister på 5 000 meter i 1998.
Viciosa syrgde for spansk dobbelsiger på 1500 meter då EM i friidrett 1994 vart avvikla i Helsinki, favoritten Fermín Cacho vann løpet. Sommaren 1998 var Viciosa i sitt livs toppform. Den 9. juli på Bislett stadion i Oslo sette han europarekord på 3 000 meter med tida 7.29,3. Fem dagar seinare presterte han livsbeste 13.09,6 på 5 000 meter på Stadio Olimpico i Roma. 8. august forbetra han 1500-meterrekorden sin til 3.30,9 i Monaco. To veker seinare spurta Viciosa frå konkurrentane og vann gullmedaljen på 5 000 meter under europameisterskapen i Budapest.
Brändängesbäcken
Brändängesbäcken er ei elv som renn gjennom Norrbotten og Västerbotten i Sverige. Ho er om lag 25 km lang og spring ut aust for Tväråliden.
Bureälven
Bureälven er ei elv i Sverige. Elva er 80 km lang.
Postojnaholene
Postojnagrotta (slovensk Postojnska jama; tysk adelsberger grotte; italiensk le grotte di Postumia) er ei av dei mest kjende kalksteinshòlene i Europa. Ho ligg ved byen Postojna i Slovenia.
Grottesystemet er på 24,12 km, der temperaturen inni grotta er mellom 8 til 10°C. Postojnagrotta har perfekte høve for biologisk mangfald, mellom anna finn ein olmar (Proteus anguinus) som er ein sjeldan amfibieart som lever i hòlevatnet.
Historie
Dei eldste inskripsjonane i hòla er frå 1500-talet- og 1600-talet. På 1800-talet bygde russiske straffangar ei steinbru midt i grotta, «den russiske brua». Under andre verdskrigen brukte nazistane grotta som lagringsplass for våpen. I 1872 vart jernabana offisielt opna og vart nytta til å transportere turistane inn og ut av grotta.
Azzun Atma
'Azzun 'Atma (arabisk عزون عتمة, hebraisk skrift עזון עתמה) er ein palestinsk landsby i Qalqilya guvernement aust på Vestbreidda, 5 kilometer søraust for Qalqilya. I følgje Palestinsk statistisk sentralbyrå hadde 'Azzun 'Atma eit folketal på kring 1 670 innbyggjarar i 2006. 3,9 % av folkesetnaden i 'Azzun 'Atma var flyktningar i 1997.
Arkeologi
Landsbyen er gammal og gamle steinar er nytta om att i husa. Moskeen er kanskje ei gammal kyrkje. Det er òg gjort funn av bysantinsk keramikk.
Historie
Staden vart oppført i osmanske skattelister i 1596 som 'Azzun, i Jabal Qubal nahiya i Nablus liwa. Han hadde eit folketal på 29 hushaldningar og to ungkarar, alle muslimar. Landsbybuarane betalte skatt for kveite, bygg, sommaravlingar, oliven, geiter og bikubar.
Då den franske oppdagaren Victor Guérin vitja staden i 1870 og skildra han som ein stor arabisk landsby, då fråflytta. Mange små, firkanta hus stod framleis delvis, og nær moskeen såg han gamle søyler og store steinar frå eldre bygningar. Gamle fikentre og vakre mimosa var spreidd mellom ruinane. I The Survey of Western Palestine (1882) vart han òg skildra som ein «landsby i ruinar».
Cecilie Thoresen
Ida Cecilie Thoresen Krog var ein norsk kvinnesaksforkjempar, Venstre-politikar og den første kvinnelege studenten i Noreg. Ho var blant dei sentrale stiftarane av Diskusjonsklubben Skuld i 1883 og det etterfølgjande Norsk Kvinnesaksforening året etter, og av Norske Kvinners Sanitetsforening i 1896.
Bakgrunn
Thoresen var fødd og voks opp i Eidsvoll som dotter av distriktslegen Nils Windfeldt Thoresen (1822–1907) og  Marie Johanne Benneche (1827–99). Familien hadde eit stort gardsbruk, Marienlyst. Mora las mykje og var språkmektig. Faren kom frå Telemark og introduserte skisport til Eidsvoll, noko også Cecilie dreiv med.
Student
Etter å ha gått på Nissens Pikeskole fram til 1879 ønskte Thoresen å ta examen artium, som på denne tida måtte avleggjast ved universitetet, der kvinner ikkje hadde tilgjenge. Med støtte frå faren søkte ho Kyrkjedepartementet om tilgjenge, men fekk avslag. Deretter kontakta ho sjølv kyrkjeministeren, som bad universitetskollegiet om deira syn. Dette var negativt. Endeleg allierte ho seg med venstrepolitikaren Hagbard E. Berner, som fremja eit privat lovforslag ved Stortinget. Dette blei vedteke 30. mars 1882, og same året tok ho artium med laud og blei immatrikulert ved Det Kongelege Frederiks Universitet. Thoresen var då blitt 24 år gammal. Ho studerte òg ved Københavns Universitet. Etter å ha gifta seg i 1887 gav ho seg med studia.
Politikk og kvinnesak
Thorsen gifta ho seg med juristen Fredrik Arentz Krog (1844–1923), som var bror til kvinnesakspionéren Gina Krog. I løpet av tre år fekk dei tre born, ei jente og to gutar. Ein av dei var forfattaren Helge Krog (1889–1962).
Cecilie Thoresen var i likskap med svigerinna Gina Krog ein tidleg medlem av partiet Venstre og var engasjert i fleire liberale politiske saker, ikkje minst i kvinnesaka. Det liberale grunnsynet hennar prega òg engasjementet i kvinnerørsla.
I 1883 var ho med på å stifta diskusjonsklubben Skuld, som var forløparen til Norsk Kvinnesaksforening, og var den første «præsidentinde» i Skuld. Ved etableringa av Norsk Kvinnesaksforening i 1884 var ho blant stiftarane. Ho var medlem av det første styret, og var seinare nestleiar i organisasjonen.
Ho var òg med på å stifta Kvindestemmeretsforeningen i 1885, og var medlem av det første styret i Norske Kvinners Sanitetsforening, som blei stifta i 1896.
Verdsutstillinga i Paris i 1900
Verdsutstillinga i Paris 1900 (fransk Exposition universelle de 1900) var ei verdsutstilling som vart halden i den franske hovudstaden Paris frå 15. april til 12. november 1900.
Meir enn 50 millionar menneske vitja utstillinga og dette gav eit overskot for den franske regjeringa på sju millionar franc. Utstillinga inneheldt over 76 000 utstillingar og dekte eit område på 1,12 kvadratkilometer. Fleire kjende byggverk i Paris vart bygde til utstillinga, mellom anna Eiffeltårnet, Paris-Gare de Lyon, Gare d'Orsay, Pont Alexandre III, Grand Palais, La Ruche og Petit Palais. Den fyrste lina i Paris Metro starta òg under utstillinga. Fleire typar teknologi som seinare er blitt verdskjende blei stilt ut her, til dømes rulletrapper, dieselmotor, lydfilm, pariserhjul og matrjosjkadokker. Valdemar Poulsen sin tidlege lydopptakar, telegrafonen, blei også stilt ut her.
Baqat al-Hatab
Baqat al-Hatab (arabisk باقة الحطب, hebraisk skrift באקט אל חטאב) er ein palestinsk by i Qalqilya guvernement vest på Vestbreidda, 20 kilometer sørvest for Nablus. I følgje Palestinsk statistisk sentralbyrå hadde landsbyen eit folketal på kring 1 748 innbyggjarar i 2006.
Al-Dana i Syria
Historie
Al-Dana er identifisert som den arameiske byen «Adennu» eller «Adinnu». Adennu var den første arameiske byen som vart erobra av assyrarane under felttoget til Shalmaneser III mot Syria i 853 fvt. Byen vart erobra utan motstand. Som ein del av dei såkalla Daudebyane har al-Dana og området rundt fleire ruinar frå antikken, datert til 200- og 300-talet fvt. Ein godt bevart romersk pyramideforma grav, laga av gul stein og utførlege utskjeringar, ligg nord for sentrum av den moderne byen. Ein romersk port og dørforheng til fleire andre romerske byggverk er òg bevart.
Seint på 1000-talet vart al-Dana og nærliggande Sarmada plyndra av krossfararane. I 1220-åra vitja den syrisk geografen Yaqut al-Hamawi al-Dana og noterte at han låg i sida av Libanonfjella nær Aleppo i al-'Awasim-området. Han skildra landsbyen som ein «særs gammal stad» i nærleiken av ein «stor plattform, vid som ein hesteløpsbane, skoren inn i åssida, firkanta og flat. I senteret låg ein kuppel med ei grav under.»
Midt på 1800-talet vitja al-Dana av den engelske turisten James Silk Buckingham som skreiv at landsbyen vart bygd i åssida av ei klippe i midten av ei sletta. Dei fleste husa vart bygd frå ruinar av eldre strukturar og Buckingham meinte å kunne sjå at al-Dana tidlegare hadde vore ein viktig busetnad. Kring 500 muslimar budde i landsbyen og heldt gudstenester i ein liten moské, med ein minaret og seks kuplar.
Kjelder
''
Sebastián Coates
Sebastián Coates Nion er ein uruguayansk fotballspelar som i 2014 spela for Liverpool i engelsk Premier League og for Uruguay sitt landslag. Han vart seriemeister i Uruguay med Nacional i 2009 og 2011. I 2011 var han med på å vinna Copa América med Uruguay og vart kåra til beste unge spelar i turneringa.
Hajjah i Qalqilya
Hajjah (arabisk حجة, hebraisk skrift חג'ה) er ein palestinsk landsby nord på Vestbreidda, 18 kilometer vest for Nablus i Qalqilya guvernement. Hajjah er opphavleg eit arameisk ord omsett som «marknad» eller «samfunn». I følgje Palestinsk statistisk sentralbyrå hadde byen eit folketal på kring 2 500 innbyggjarar i 2006.
Jortedyr
Jortedyr eller drøvtyggarar (Ruminantia) er ei gruppe partåa hovdyr, kjenneteikna ved at dei tygg maten to gonger – dei jortar (ørtar) maten. Jortedyr har lang mellomfot og som oftast fire tær, dei to i midten med klauver. I overmunnen manglar framtennene. Merk at jortedyr er ei vidare dyregryppe enn hjortedyr.
Jortedyr lever av planteføde. Magen er todelt, slik at maten første gongen berre blir grovtoggen og svelgd ned i frammagen, som er delt i to: vomma og nettmagen. Etter ein gjæringsprosess vert maten støytt opp att i små klumpar, slik at dyret kan fintygge maten medan det kviler. Når dyret svelgjer maten for andre gong, er han så blanda med spytt at han renn forbi frammagen, gjennom bollerenna nedst i matrøyret og inn i meltemagen, som òg er delt i to: bladmagen og løypemagen. Dei fire delane av magen er ulikt utvikla hos forskjellige jortedyr.
Av norske husdyr høyrer ku, sau og geit til jortedyra. Det finst seks viltlevande artar jortedyr i Noreg: dådyr, elg, hjort, moskus, rein og rådyr.
Fire on the Mountain av The Marshall Tucker Band
«Fire on the Mountain» er ein song skriven av George McCorkle frå The Marshall Tucker Band. Songen vart opphavleg spelt av bandet i 1975 på albumet deira, Searchin' for a Rainbow, og gjeven ut som den første singelen frå albumet. Han nådde 38. plassen på Billboard Hot 100.
«Fire on the Mountain» vart skriven av McCorkle med håp om at venen hans Charlie Daniels skulle spele han inn for albumet hans med same namn. Då Daniels avslo å bruke songen, spelte McCorkle inn songen med bandet sitt, The Marshall Tucker Band, i staden med Daniels som gjesteartist på fele. Det vart den første topp 40-hitten deira.
Songteksten er sett til gullrushet i California.
Hornpipe
Hornpipe er namnet på fleire dansar frå Storbritannia og Irland som blei dansa der og andre stader frå 1500-talet av. Dansen har sterk tilknyting til sjøfolk, sjølv om det er uklart kva tid dette sambandet oppstod. Dansen har namn etter instrumentet hornpipe, eit blåseinstrument laga av tre og horn. Hornpipe kan også visa til eit musikkstykke ein kan dansa hornpipe til,
Historie
Den eldste omtalen av hornpipe-dansar er frå England, med Hugh Aston sin «Hornepype» frå 1522 og andre referansar til Lancashire hornpipes frå 1609 og 1613. Det er lagt fram forslag om at dansen oppstod på engelske seglskip på 1500-talet, men dansen har ikkje nødvendigvis alltid hatt marin tilknyting. Opphavleg blei han vanlegvis dansa solo, akkompagnert av instrumentet hornpipe. Han hadde likskapar med dansen jig.
Hornpipe blei brukt som musikkform i dansesuitar og i teatermusikk frå 1500-talet. Komponistar som Anthony Holborne, William Byrd, Henry Purcell, Arne og Handel (i Water Music) skreiv hornpipe-stykke.
Dansen er først dokumentert med tilknyting til sjøfolk etter 1740, då dansaren Yates framførte «a hornpipe in the character of a Jack Tar» ved Drury Lane Theatre i London. Deretter kjem ein omtale frå Covent Garden i 1741 om «a hornpipe by a gentleman in the character of a sailor.» Rundt denne tida endra taktarten i musikken seg frå tretakt til totakt (2/4 eller 4/4).
«The Sailor's Hornpipe» er blitt ein kjend melodi som er brukt i mange høve, med og utan dans til. Rørslene i sailors' hornpipe ville vera kjende for samtidige sjøfolk: «looking out to sea» eller speidande ut mot havet med høgre og så venstre hand mot panna, bøying av kroppen som om ein var i uvêr, og rytmisk trekking i buksene framme og bak.
Long Hard Ride
Av gjesteartistar på albumet finn ein Charlie Daniels, John McEuen og Jerome Joseph. Det vart laga ein kortfilm av tittelsporet på albumet. Han syner medlemmar av bandet som ein cowboygjeng. Plateomslaget består av eit måleri laga av Frank C. McCarthy kalla «The Last Crossing».
Salslister
Album
Álvaro Rafael González
Álvaro Rafael González Luengo er ein uruguayansk fotballspelar som i 2014 spela for Lazio i italiensk Serie A og for Uruguay sitt landslag. Han vart seriemeister i Argentina med Boca Juniors i apertura-sesongen i 2008 og cupmeister i Italia med Lazio i 2013. I 2011 var han med på å vinna Copa América med Uruguay.
Dalkarlsån
Dalkarlsån er ei elv i Sverige.
Polje
Polje er eit slovensk ord for ei lukka senking i eit karstlandskap. Senkinga er ei stor, flat slette og storleiken kan variere frå 5 til 400 km².
Drøvtygging
Drøvtygging, jorting eller ørting (av norrønt jórtra) er ein del av ein fordøyingsprosess som skjer i to trinn. Jortinga er ei fintygging hos somme klauvdyr, slik at dei kan utnytte fiber og andre tungt fordøyelege næringsstoff i gras og andre planteartar.
Polje
Den flate botnen av ein polje kan bestå av berr kalkstein, hardføre bergartar eller jord. I poljer finn ein ofte estaveller, slukhol og elvar som forsvinn ned i bakken.
Drøvtygging
Dyr som tyggjer drøv, finst i gruppene jortedyr og kameldyr. Andre dyr som har mikrobiell fordøying før magen, er somme kenguruartar og flodhest.
Ignazio Abate
Ignazio Abate er ein italiensk fotballspelar, som i 2014 spelte for AC Milan i italiensk Serie A og for det italienske landslaget.
Salthølene
Salthølene er ei karsthole på fjellet ved Indre Tysfjorden i Hamarøy kommune i Nordland. Grotta er 2,2 km lang og 186 meter djup og er utvikla i ei særs smal, vertikal marmorstripe. Grotta har 8-10 dagopningar med opp til 45 meter djupe sjakter. Salthølene har oppstått gjennom særs intens karstdanning i fleire is- og mellomistider.
Storholmen
Storholmen kan vere fleire stader:
Harry Potter Fan Zone
Harry Potter Fan Zone er ei australsk Harry Potter-fanside laga i 2003 av den australske ungdommen Andy McCray. J.K. Rowling har gjeve sida ein Fan Site Award.
Etropole
Etropole (bulgarsk Етрополе) er ein by og ein kommune i provinsen Sofia i Bulgaria. Kommunen omfattar byen Etropole og ni andre busetnader.
Kommunen har eit areal på 372 km2. Ved folketeljinga i 2011 hadde kommunen 12 047 innbyggjarar, medan sjølve byen hadde 10 292 innbyggjarar.
Dei største busetnadene i kommunen er:
Brattholmen i Bjørnafjorden
Brattholmen er ein holme vest i Bjørnafjorden kommune i Vestland. Han har vegsamband med øya Røtinga. Busetjinga på holmen er del av tettstaden Søre Øyane.
Brattholmen vart busett på 1850-talet. Ved folketeljinga i 1900 budde 8 personar på holmen.
Salqin
Salqin (arabisk سلقين ) er ein by i Syria i Idlib guvernement. Av stader i nærleiken finn ein Kafr Takharim i søraust, Abu Talha i sør, Dalbiyah i sørvest, al-Alani i nordvest og Isqat i nordaust. Salqin er senteret i ein nahiya (nahiyah) og hadde eit folketal på 23 700 i 2004. Innbyggjarane er hovudsakleg sunnimuslimar, men her er òg eit lite alawittar-samfunn.
Byen ligg sør i Orontesdalen, 460 meter overh avet. Det veks oliven og frukttre kring Salqin. Det vert eksportert varer frå desse frukthagane i tillegg til grønsaker. Jordbruket nyt godt av dei mange mange kjeldene i Salqin.
Claudio Marchisio
Claudio Marchisio er ein italiensk fotballspelar, som i 2014 spelar for Juventus i italiensk Serie A og for det italienske landslaget. Han vart seriemeister i Italia med Juventus i 2012, 2013 og 2014. I 2012 var han med på å ta sølv i fotball-EM med Italia sitt landslag.
Salqin
Ein tidlegare utdanningsminister og to tidlegare guvernørar i Homs og Raqqah var frå Salqin. I november 2012, under den syriske borgarkrigen, erobra syriske opprørar byen frå regjeringsstyrkar. I følgje antiregjeringsaktivistar, støtta kring 70 % av innbyggjarane i Salqin regjeringa til Bashar al-Assad i januar 2013. Dette har ført til spaningar, men ikkje særleg vald mellom dei to sidene.
Zlatitsa
Zlatitsa (bulgarsk Златица) er ein by og ein kommune i provinsen Sofia i Bulgaria. Kommunen omfattar byen Zlatitsa og tre andre busetnader.
Kommunen har eit areal på 163 km2. Ved folketeljinga i 2011 hadde kommunen 5 837 innbyggjarar, medan sjølve byen hadde 5 084 innbyggjarar.
Busetnadene i kommunen er:
Olaf Tufte
Olaf Karl Tufte er ein norsk roar frå Nykirke i Vestfold som representerer Horten Roklubb. Tufte er to gonger verdsmeister og dobbel olympisk meister for Noreg i singlesculler. Olaf Tufte er busett på Nykirke der han jobbar som bonde og brannmann. Han er gift og har to born.
Karriere
Olaf Tufte vart medlem av Horten Roklubb som syttenåring, og i 1994 deltok han i sitt fyrste junior-VM, i München. Året etter vart han seniorroar, og allereie i 1996 OL-debuterte han under sommar-OL 1996 i Atlanta. Her deltok han i firar utan styrmann saman med Halvor Sannes Lande, Morten Bergesen og Odd-Even Bustnes og enda på åttandeplass. Tufte deltok i sitt fyrste senior-VM i 1997.
I 1998 rodde Tufte i firar under VM i Köln og kom på fjerdeplass. Året etter gjekk Tufte i samarbeid med Fredrik Bekken og tok til å ro dobbeltsculler saman med han. Dei deltok i VM i roing 1999 i St. Catharines i Canada og vann bronsemedalje. Dette vart den fyrste internasjonale medaljen for Olaf Tufte. Det gode samarbeidet heldt fram mellom Tufte og Bekken, og dei representerte Noreg under sommar-OL 2000 i Sydney. Her vann dei olympisk sølv i dobbeltsculler.
Singlesculler
Etter OL trappa Fredrik Bekken ned roinga, men Olaf Tufte starta å ro singlesculler frå no av. Under VM i Luzern i 2001 vart han for fyrste gong verdsmeister. Han tok bronse under neste VM i Sevilla, men vann nytt VM-gull i 2003 i Milano. I sommar-OL 2004 i Athen deltok han i singlesculler. Her tok han olympisk gull framfor estiske Juri Jaanson og vart fyrste olympiske meister for Noreg i singelsculler nokonsinne.
I VM 2005 i Gifu i Japan greidde Tufte ein sølvmedalje bak Mahé Drysdale frå New Zealand. I neste VM i 2006 enda Tufte utan medalje på ein fjerdeplass. Igjen var det Mahé Drysdale som vann og sette ny verdsrekord. Til neste års VM i München kjempa Tufte seg tilbake og vann ein bronsemedalje. Han greidde OL-kvalifikasjonskravet og representerte Noreg på nytt under sommar-OL 2008 i Beijing. Trass i astmaplager greidde Tufte her å vinna eit nytt OL-gull på singlesculler, framfor tsjekkiske Ondřej Synek og Mahé Drysdale.
Etter 2008-sesongen har Tufte vore plaga med skader og sjukdom, og han har ikkje vunne medaljar i VM etter dette. Han kvalifiserte seg likevel til å representera Noreg under sommar-OL 2012 i London. Dette vart den femte OL-deltakinga for Olaf Tufte. Diverre greidde ikkje Tufte å kvalifisera seg til finalen i OL og enda på ein niandeplass.
Team Tufte
Olaf Tufte starta Team Tufte i 2008. Meininga med Team Tufte er å utvikla nye, unge roartalent for framtida. I tillegg til roarar har Team Tufte eigen trenar, manager, coach og helseteam. Per i dag har Team Tufte fem roarar bortsett frå Olaf Tufte sjølv:
Det zimbabwiske kvinnelandslaget i fotball
Zimbabwe sitt kvinnelandslag i fotball er det kvinnelege landslaget i fotball for Zimbabwe. Det representerer landet i internasjonale fotballturneringar, og vert regulert av Zimbabwe Football Association. Landslaget spelte sin fyrste internasjonale kamp i 2000 og deltok i sin fyrste store meisterskap i 2000.
Resultat i internasjonale meisterskap
''Resultata som er vist under er berre turneringar der Zimbabwe har delteke. Turneringar dei ikkje har tatt del i er ikkje førte opp.''
Salvatore Sirigu
Salvatore Sirigu er ein italiensk fotballspelar som i 2014 spela for Paris Saint-Germain i fransk Ligue 1. Han har òg landskampar for Italia. Han vart seriemeister i Frankrike med PSG i 2013 og 2014. I 2012 var han med i troppen som reservekeeper då Italia tok sølv i fotball-EM. Han vart kåra til årets keeper i den franske ligaen i 2013 og 2014.
Stegleholmen
Stegleholmen er ein holme i Bjørnafjorden kommune i Vestland, rett utanfor Strandvik. Holmen er veglaus.
Stegleholmen vart busett som husmannsplass på 1850-talet. Ved folketeljinga i 1900 budde 8 personar på holmen.
Stegleholmen var del av Os kommune fram til 1856, så Fusa fram til 1903, Strandvik fram til 1964 og Fusa igjen fram til 2020.
Råggejavri-Raigi
Råggejavri-Raigi er ei 580 meter djup karstgrotte ved Musken i Hamarøy kommune i Nordland og er den nest djupaste, naturlege gjennomgangshola. Det vil sei at ho har nest største høgdeskilnad mellom inngangane. Ho er òg den djupaste kjende karsthola i Nord-Europa. Ho har ei kartlagt ganglengd på 1,9 km.
Fjellvatnet Råggejavri på platået kring 650 meter over Hellemofjorden forsvinn ned i fjellet, som består av kalkstein. Vatnet kjem ut som undersjøiske kjelder i fjorden. Langs dette underjordiske løpet går grotta som ein serie loddrette sjakter og horisontale galleri. Det største stupet, Storstupet, er eit 138 meter høgt underjordisk fossefall.
Vatnet og kjeldene vart først nemnt av geologar som kartla området, men sjølve grotta vart ikkje utforska og kartlagt før 1968–69. Sidan har ho vore flittig vitja av norske, britiske og franske grotteutforskarar. Særleg etter ein del turisme og «eventyrreise»-aktivitet i 1990-åra er grotta di verre vorte svært nedsliten.
Like ved ligg det 107 meter djupe Bumperhullet, og på motsett side av Hellemofjorden ligg òg djupe karstholer.
Byälven
Byälven er ei elv vest i Värmland i Sverige. Ho renn frå innsjøen Glafsfjorden til Vänern og renn gjennom Gillberga, Nysäter, Harefjorden, Säffle og By. Ho er 40 km lang, men inkludert kjeldeelva 190 km. Nedslagsfeltet hennar er 4785 km², og av dette ligg kring 28 % i Noreg. Byälven høyrer til nedslagsfeltet til Göta älv.
Nils Holgerssons underbara resa genom Sverige
Nils Holgerssons underbara resa genom Sverige, er ei barnebok av Selma Lagerlöf som kom ut i to band i 1906 og 1907. Ho er omsett til norsk som Nils Holgerssons forunderlige reise gjennom Sverige og Nils Holgerssons vidunderlige reise. Boka blei skriven på bestilling frå Svenska Skolbokskomiteen som ei lærebok i svensk geografi. Boka skildrer ferda den forheksa bondeguten Nils tek flygande på gjæser gjennom Sverige.
Boka er omsett til om lag 40 språk. Ho blir no som regel gjeven ut i forkorta utgåver, ettersom originalutgåva er på rundt 600 sider. Ho er omsett til norsk fleire gonger, første gong i 1927, og sist av Jo Ørjasæter i 1989.
Jit i Qalqilya
Jit (arabisk جيت, hebraisk skrift ג'ית) er ein palestinsk by nord på Vestbreidda, 10 kilometer vest for Nablus. I følgje Palestinsk statistisk sentralbyrå hadde landsbyen eit folketal på kring 2 320 innbyggjarar i 2006.
Delångersån
Delångersån er ei elv i Sverige. Etter Ljusnan og Voxnan er ho den tredje lengste elva i Hälsingland med ei lengd på 155 km.
Vinnesholmen
Vinnesholmen er ein holme i Bjørnafjorden kommune i Vestland. Han har vegsamband over ein molo til fastlandet på Vinnes. Det er ingen fast busette.
Det vart rydda ein husmannsplass her på 1840-talet. Ved folketeljinga i 1900 budde 7 personar på holmen.
Holmen var del av Os kommune fram til 1856, så Fusa fram til 1903, Strandvik fram til 1964 og Fusa igjen fram til 2020.
Storholmen i Bjørnafjorden
Storholmen er ein holme i Bjørnafjorden kommune i Vestland, rett utanfor Strandvik. Holmen er veglaus.
Det vart oppretta ein husmannsplass på holmen på 1850-talet. Ved folketeljinga i 1900 budde 15 personar på holmen.
Mattia De Sciglio
Mattia De Sciglio er ein italiensk fotballspelar, som i 2014 spela for AC Milan i italiensk Serie A og for landslaget til Italia.
Antonio Cassano
Antonio Cassano er ein italiensk tidlegare fotballspelar som i 2014 spela for Parma i italiensk Serie A og for det italienske landslaget. Han vart seriemeister i Spania med Real Madrid i 2007 og i Italia med AC Milan i 2011. I 2012 var han med på å ta sølv i fotball-EM med Italia sitt landslag. Han vart kåra til årets unge spelar i Serie A i 2001 og 2003. I 2013/14-sesongen var han Parma sin toppskårar i serien.
Qalqilya
Qalqilya (arabisk قلقيلية Qalqīlyaḧ; hebraisk skrift קַלְקִילִיָה) er ein palestinsk by på Vestbreidda. Qalqilyah er det administrative senteret i Qalqilya guvernement. I 2007 hadde han eit folketal på 41 739. Qalqilya er omgjeven av Israel si sperring på Vestbreidda med ei smal opning i aust som er kontrollert av det israelske militæret og ein tunnel til Hableh.
Historie
Regionen har vore folkesett sidan førhistorisk tid, og det er gjort funn av førhistoriske flintreiskapar i området.
I 1596 stod Qalqili oppført i osmanske skattelister som ein landsby i Bani Sa'b nahiya i Nablus liwa. Han hadde eit folketal på 13 muslimske hushald og betalte skatt for kveite, bygg, sommaravlingar, oliven og geiter eller bikubar.
I 1882 vart Qalqilya skildra som «ein stor, ganske spreidd landsby, med cisterner i nord og eit basseng i sørevst. Husa er i dårleg stand.»
Qalqilya vart ein sjølvstendig lokal kommune i 1909.
I folketeljinga i 1922 hadde Qalqileh eit folketal på 2803, 9 kristne og 2 794 muslimar.
I folketeljinga i 1931 hadde Qalqilya 796 busette hus og eit folketal på 3855 muslimar og 12 kristne.
Den arabisk-israelske konflikten
I 1948 slo flyktningar frå dei arabiske landsbyane Kafr Saba og Abu Kishek seg ned i Qalqilya og fekk hjelp frå UNRWA. I våpenkvileavtalen i 1949 mellom Israel og Jordan vart byen ein del av det Jordan-okkuperte området.
Natta den 10. oktober 1956 gjekk den israelske hæren til åtak mot politistasjonen i Qalqilya. Moshe Dayan gav ordre om åtaket og det omfatta fleire tusen soldatar. Under kampane vart eit kompani fallskjermjegerar omringa av jordanske soldatar, og dei overlevande klarte berre så vidt å kome seg unna med luftstøtte frå fire israelske luftfartøy. Israelarane mista 18 mann, medan 68 vart skadde. Mellom 70 og 90 jordanarar vart drepne.
Etter erobringa av Qalqilya i seksdagarskrigen vart innbyggjarane drivne bort og mange av bygningane rivne ned. I memoarane sine skildra Moshe Dayan øydelegginga som ei «straff» meint å jage innbyggjarane bort. Landsbybuarane fekk etter kvart lov å vende heim att og oppbygginga av dei øydelagde husa vart finansiert av dei militære styresmaktene. I september 1967 hadde byen 8 922 innbyggjarar, der 1 837 opphavleg var frå israelske område.
Brimsholmen
Brimsholmen er ein holme vest i Bjørnafjorden kommune i Vestland. Han har vegsamband med Lepsøya i nord. Busetjinga på holmen er del av tettstaden Søre Øyane.
Brattholmen var busett på slutten av 1600-talet og det meste av 1700-talet. Han var så utan fast busetjing fram til midten av 1800-talet, då det igjen kom folk hit. Ved folketeljinga i 1900 budde 5 personar på holmen.
Fijipetrell
Fijipetrell (Pseudobulweria macgillivrayi) er ein liten, mørk petrell i stormfuglfamilien, med ekstremt liten populasjon. Han var tidlegare rekna som medlem av slekta Pterodroma og ber det alternative vitskaplege namnet Pterodroma macgillivrayi.
Fijipetrellen var opphavleg kjent frå eit eksemplar av ein ungfugl funne i 1855 på Gau Island etter at ein forskar tok prøven med til British Museum i London. Eksemplaret vart gjenoppdaga i 1983, etter det er det komme ytterlegare sju registreringar, som inkluderte fanging og fotografering av eit vaksent individ i april 1984.
I august 2007 vart ein fersk hudprøve av ein skadt fijipetrell, som seinare døydde, gjort tilgjengeleg for studium på Fiji.
I mai 2009 vart dei første bileta av fuglen på havet tatt ca. 25 nautiske mil sør for Gau Island.
Denne arten er klassifisert som kritisk truga, fordi alle observasjonane som til saman er gjort er frå ein liten populasjon på mindre enn 50 individ, og populasjonen er avgrensa til eit svært lite hekkeområde.
Stordalsgrotta
Stordalsgrotta er ei karstgrotte ved Bonnes i Bardu kommune i Troms og Finnmark. Ho er ei av dei høgastliggande og djupaste karstholene i Noreg med ei høgd på 960 moh. Grotta er 1730 meter lang og 260 meter djup. Ho inneheld eit 50 meter høgt underjordisk stup med fossefall. På grunn av store vassmengder i grotta, kan ho berre vitjast om vinteren.
Carolina Dreams
Carolina Dreams er det sjette studioalbumet til det amerikanske bandet The Marshall Tucker Band, gjeve ut i 1977 som ein hyllest til heimstaten deira, Sør-Carolina i USA. Det fokuserte på western-tema og gav dei den største hitten deira med «Heard It In a Love Song», som nådde 14. plassen på Billboard Hot 100. Albumet nådde 22. plassen på countryalbumlista og 23. plassen på popalbumlista til Billboard. Tidleg på året la dei ut på turné for å marknadsføre albumet.
I 2005 kom albumet ut på nytt med eit konsertopptak som bonusspor, «Silverado», som vart spelt inn eitt år etter bassisten deira Tommy Caldwell omkom.
Medverkande
Gjestemusikarar:
Matteo Darmian
Matteo Darmian er ein italiensk fotballspelar, som i 2014 spelar for Torino i italiensk Serie A og for landslaget til Italia. Han var med på å vinna den europeiske Meisterligaen med AC Milan i 2007.
The Marshall Tucker Band
The Marshall Tucker Band er eit amerikansk rockeband frå Spartanburg i Sør-Carolina. Dei blanda blues, country og jazz inn i rockemusikken sin og var med på å etablere southern rock som sjanger tidleg i 1970-åra. Sjølv om bandet nådde det kommersielle høgdepunktet sitt mot slutten av 1970-åra, har dei vore kontinuerleg aktive sidan dei starta i 1972. Solovokalisten Doug Gray er det einaste originale medlemmet att i bandet.
Den originale besetninga frå 1972 bestod av solo- og steelgitaristen, vokalisten og låtskrivaren Toy Caldwell (1947–1993), solovokalisten Doug Gray (fødd 1948), klaverspelaren, saksofonisten og fløytisten Jerry Eubanks (fødd 1950), rytmegitaristen George McCorkle (1947–2007), trommeslagaren Paul Riddle (fødd 1953) og bassisten Tommy Caldwell (1949–1980). Dei signerte for Capricorn Records og gav ut det første albumet sitt i 1973, The Marshall Tucker Band.
Faluälven
Faluån er ei elv aust i Dalarna i Sverige. Ho renn gjennom Falun og deler byen i to i to delar, med gruvebyen på den eine sida.